# Clarmont (Aude)

Clarmont (de Lauquet) (Clermont-sur-Lauquet en francés) es una comuna lengadociana, situada dins lo departament d'Aude e la region d'Occitània, ancianament de Lengadòc-Rosselhon.

## Geografia
### Perimètre del territòri

Comunas confrontantas de Clarmont :
| Grefuèlh | Le Vilar en Val | |
| Sant Ilari | | La Bastida en Val |
| | Caunetas de Lauquet | Lairièra |

## Toponimia

Las atestacions ancianas son : Castrum de Claromonte en 1110; Ecclesia Beate Marie de Claromonte en 1317; In parrochia S. Pauli de Claromonte en 1350; Rector de Claromonte et Agrifolio en 1351; Prior de Clarmonte en 1351-1494; Ecclesia B. Mariae de Claromonte en 1411; Clermont, autrefois annexe de Greffeil en 1479; Clarusmons in Terminesio en 1482; Clarmon en 1537; Clarmont en 1552; Clermont en Termenès en 1389-1589; Clermont sur Lauquet en 1594; Clermont en 1594; la prononciacion es Clarmóu (grafia de l'abat Savartés), doncas [klar'mu]. Lo qualificatiu clar per un mont pòt aver lo sens de « montanha esclairada pel solelh », « castèl que se vei de luènh », mès dins qualques cases Clarmont poiriá representar un nom germanic d'òme, Clarmund. la prononciacion èra regularament [klar'mun], mes (probablament) per analogia de totis los mots en -on que l'n i es mut, venguèt [klar'mu]. Lo nom de Clarmont representa pas lo vilatge actual, qu'es pas un mont, mès çò qu'es escrit La Ville Haute sus la mapa, a quicòm coma 500 m d'altitud.

## Istòria

* L'ancian vilatge èra a çò qu'es escrit La Ville Haute sus la mapa, a quicòm coma 500 m d'altitud. Aquela aglomeracion podiá aver una certana importància al sègle XIII. Al mens fins a 1304, Grefuèlh èra annèxa de Clarmont (los dos Grefuèlhs ?). Puèi pendent un temps, Clarmont venguèt al contrari annèxa de Grefuèlh (de Agrifolio Inferiori, lo vilatge actual), signe d'aflaquiment e benlèu de destruccion parciala de la vila nauta. La mencion de 1479 autrefois annexe de Greffeil fa pensar que Clarmont èra tornat a l'estatut de parròquia. A l'epòca de la mapa de Cassini, pr'aquò, èra pas qu'annèxa. Que i aja una vila nauta (un vilatge naut) empacha pas que la glèisa èra dins la partida bassa perqué es del sègle XI (mès, cu sap se la vila sobirana aviá pas tanben un lòc de culte a moment donat ?). I aviá tanben un domnon e doncas un castèl al sud de la glèisa sus una tuca.

## Administracion

Lista dels cònsols successius :
| Periòde | Periòde | Identitat | Qualitat |
| 2020 | (2026) | Miguel Garcia de La Torre | agricultor |
| març de 2014 | 2020 | Marie Coupet | emplegada |
| març de 2008 | 2014 | Lydie Briant | |
| març de 2001 | 2008 ? | Bernadette Biran | |
| | 2001 | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Sant Ilari; es ara del canton de Limós.

## Demografia

modificar « persona »  v · d · m 
Evolucion demografica Populacion comunala actuala (2013): 27, totala: 27 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 254 | 230 | 244 | 237 | 273 | 251 | 244 | 244 | 218 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 218 | 214 | 205 | 181 | 178 | 128 | 132 | 154 | 104 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 138 | 106 | 80 | 65 | 57 | 56 | 65 | 49 | 44 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 28 | 26 | 27 | 29 | 22 | 26 | 23 | 22 | 22 23 |
| 2009 | 2010 |
| 23 23 | 25 25 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 26 abitants e la densitat èra de 1,42 ab/km².

## Véser tanben

* Comunas d'Aude

## Ligams extèrnes

* Clarmon sul site de l'Insee

## Nòtas

* ↑ https://www.oocities.org/toponimiaoccitana/11b.html
* ↑ http://paratge.chez-alice.fr/vap/vap6.htm
* ↑ «Dictionnaire topographique de la France».
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 196
* ↑ http://www2.culture.gouv.fr/public/mistral/merimee_fr?ACTION=CHERCHER&FIELD_1=REF&VALUE_1=PA00102699
* ↑ https://www.geoportail.gouv.fr/donnees/carte-de-cassini cercar a 11250 Clermont-sur-Lauquet
* Portal de Lengadòc